# Vertskaps- og programansvarleg Haugesenteret

**Arbeidsgivar:** Nynorsk kultursentrum

**Stillingstittel:** Vertskap

**Er du glad i å møta nye menneske og få gjestar til å kjenna seg velkomne? Er du dyktig på å organisera og halda orden? Nynorsk kultursentrum, musea for skriftkultur har ledig stilling som vertskaps- og programansvarleg ved Haugesenteret i Ulvik.**

Vertskaps- og programansvarleg er med på å utvikla publikumstilbodet ved [Haugesenteret](https://nynorsk.no/haugesenteret/om-haugesenteret/) saman med resten av formidlingsavdelinga i Nynorsk kultursentrum. Du står for dagleg drift av resepsjon og museumsbutikk, og utarbeidar turnus for museumsvertar i helgar og ferie. Du koordinerer førespurnadar frå grupper om besøk og omvisingar i utstillinga, og oppdaterer sosiale medium og nettstad.

Vertskaps- og programansvarleg samarbeider med arenaleiar om utvikling, planlegging og gjennomføring av formidling til ulike grupper. Til stillinga ligg planlegging, avtalar, økonomi og logistikk for Poesifestivalen og andre kulturarrangement.

Me ser etter deg som set gjestene våre i sentrum, og gjev dei gode og trygge opplevingar i møte med oss. Du er strukturert, van med digitale reiskapar og har forståing for grunnleggjande økonomisk og administrativt arbeid i verksemder. Interesse for lyrikk, litteratur og språk kjem godt med.

Aktuell utdanning kan vera frå kultur, administrasjon, publikumskontakt, sal eller marknadsføring. Det er fordel med bachelor eller anna høgare utdanning. Du bør ha erfaring med kassasystem, oppgjer, varebestilling og lagerteljing.

Den som vert tilsett, må rekna med nokre reiser og helge- og kveldsarbeid. Alle nye medarbeidarar får grundig opplæring. Hjå oss nyttar alle nynorsk i skriftleg kommunikasjon. Nynorsk kultursentrum er medlem i arbeidsgivarorganisasjonen Virke og tilbyd ein idémyldrande bedriftskultur, engasjerte kollegaer, medlemskap i Statens pensjonskasse, avtalefesta pensjon, gruppelivsforsikring og løn etter avtale.

Stillinga har kontorstad ved Haugesenteret i Ulvik i Hardanger.